kimpsulikampsuli: heinäkuuta 2013
Mussukoista tilattu päivänpaiste joustofrotee muuntui Onion 2035 kaavaa soveltaen tunikaksi. Kun kangas saapui kotiin, aiheutti se ristiriitaisia tunnelmia. Väri ei ihan vastannut odotuksiani ja vaikutti, että vaaleat kukat vihertävät. Parin viikon totuttelun jälkeen kangas lakoi kuitenkin vaikuttaa entistä paremmalta. Nyt se on jo todella ihana ja niiiiin mun näköinen!
Kaavapohjana tosiaan Onion 2035 nappilistalla varusteltuna. Myös pituutta vähensin melko paljon. Ensimmäisen kerran tein pääntien kanttauksen samasta kankaasta resorin sijaan.
Farkkujen kanssa värien kirkkaus vain paranee....
Lähettänyt Kati A H klo 21.36 2 kommenttia:
Vaikka onkin kesä, niin pingviinifrotee pääsi työ alle. Tässä on kivan raikkaat värit.
Kaavana perus ranglan
Lähettänyt Kati A H klo 19.56 Ei kommentteja:
Kävin pitkästä aikaa Marimekon tehtaanmyymälässä. Kovasti oli toiveita löytää tiettyjä trikoita, vaan ei ollut mitään, jota olin lähtenyt ostamaan. Mukaan tarttui sitten tämä musta raitatrikoo, jonka materiaali on todennäköisimmin viskoosia tai puuvillan ja viskoosin sekoitetta.
Kaavana sovelsin onion 2035 siten, että linja kainalosta helmaan on aivan suora ja leikkasin kankaan yhtenäisenä ilman kaavassa olevaa poikkilinjaa. Myös kaula-aukko on kaavassa olevaa pienempi.
Metrin pätkästä kangasta sai siis M -koon tunikan puolipituisilla hihoilla.
Vielä ennen postausta innostuin lisäämään resorin helmaan....
Lähettänyt Kati A H klo 20.56 Ei kommentteja:
Ottaen huomioon kuinka paljon vietän aikaa omepelukoneen ääressä, vaikka pelkkä harrastus onkin, niin on ihanaa ettei raittiista ilmasta ja kesätunnelmasta tarvitse tinkiä!
Niinpä olen siirtänyt toistaiseksi ompelupisteen terassille.
Välillä täytyy myös lepäillä, joten riippumattoriippuvaisena hyppään tasaisin välein nautiskelemaan auringon lämmöstä. Riippumatto on myös terassin katoksen alla, joten sääkään ei estä tätä ihanaa nautintoa!
Syksyn tullessa palaan ruotuun ja siirryn takaisin sisätiloihin. Tämän tilan ilmeen päivitin kevättalvella, mutta uusia visioita on jo mielessä. Tosin vaatehuoneen tilat ovat rajalliset, joten ihan mahdottomia ei saa aikaan.
Lähettänyt Kati A H klo 10.31 Ei kommentteja:
Pitkästä aikaa eksyin Verson puodin sivuille ja sieltä löytyi tämä ihana sokerihiiri joustofrotee. Värit ovat ihanan raikkaat ja tekisi mieli tehdä tästä vaikka mitä!
Alkukuumotukseen tein pojalle kuitenkin ihan perus t-paidan ja toimii siinäkin.
Sahalaita joustis metsolasta.
Yhdistelmä keltaisen kanssa sopii hyvin......
....jotein tein vielä kummipojalle paidan
Tunnisteet: frotee, lastenvaatteet, pojat, verson puoti
Jatkan valitsemallani tiellä, eli froteehousujen tehtailussa. Nyt työn alla ruskea Riemukukka -joustofrotee. Kummitytölleni taas, nyt vaan kokoa isompana.
Ruskearaidallinen resori tilattu Majapuusta.
Lähettänyt Kati A H klo 17.47 Ei kommentteja:
Kesälomareissulla tuli käväistyä Kempeleessä ja sitä myöten Metsolan liikkeessä. Iso pussillinen froteekankaita lähti mukaan. Ensin pääsi työ alle tämä sininen aaltokuvioinen frotee.
Paitaan tein ihka ensimmäistä kertaa nappilistan! Ehkei mennyt ihan sääntöjen mukaan, mutta kohtuullinen lopputulos tuli kumminkin. Seuraavalla kerralla sitten paremmin :) .
Nappilistassa on silitettävää tukikangasta. Tuntui toimivan tässä ihan hyvin.
Seuraksi ompelin vajaamittaiset housut. Nyt alkuun ovat melkein nilkkapituiset, mutta kasvun myötä olisi tarkoitus capreiksi muuttua.
Lähettänyt Kati A H klo 22.14 Ei kommentteja:
Koodinimi: ONION 2035
Tämä raikkaan turkoosi Applepie -trikoo on tilattu Fabriinasta. Kangas oli kakkoslaatuista, mutta itse en huomannut mitään vikaa. Kaavana jälleen onion 2035 ja nyt muokkaamaton versio. Trikoossa ei nähtävästi joudu pidentämään tuota yläkappaletta toisin kuin froteeta ommelessa.
Lähettänyt Kati A H klo 23.10 1 kommentti:
Välillä vähän muutakin kuin ompelua, näpertelyä kuitenkin! Johan tässä on apinoitu erinnäisiä vaatevalmistajia, joten siirrytään nyt apinoimaan Aarikkaa. Sadepäivän kuluksi syntyi muutama rannekoru puuhelmistä. Itselle ja ystäville. Materiaalit Sinellistä.
Lähettänyt Kati A H klo 22.30 Ei kommentteja:
Kesäinen froteepussukka
Pitihän se saada kesäinen pussukka pesutarvikkeille mökkireissua varten. Malli on sama kuin aikaisemmin tekemäni meikkipussi. Ohje täällä.
Vielä oli vihreää kukkafroteeta jäljellä ja se sopikin hyvin tähän projektiin. Sisäpuolen vuoritin vedenpitävällä kankaalla, joten jos saippua- tai shampoopullo aukeaa, niin ei sotke koko kassia. Märän uimapuvunkin voi vaikka pussiin sujauttaa.
Lähettänyt Kati A H klo 9.28 5 kommenttia:
Tunnisteet: metsola, muut, ohjeet